
  Borítószöveg


  Egy pékség, ahol minden finomság mögött egy rejtély lapul


  ANosztimo pékségből nap mint nap friss péksütemények illata száll. Itt dolgozik Koharu, és közben arról álmodozik, hogy egyszer híres mangaművész lesz.


  Abetévedő vásárlók lassacskán régi ismerőseivé válnak, a sorsuk összefonódik az övével. Hamarosan rájön, hogy a pékség vásárlóinak, dolgozóinak és finom süteményeinek mind megvan a maguk története.


  Egy megégett croissant. Egy álmodozó bagett. Egy eltűnt csokis kornett. Egy régi emlékeket őrző currys párna.


  


  Koharu éles megfigyelőképessége segítségével olyan titkok nyomába ered, amelyek első pillantásra talán jelentéktelennek tűnnek, ám valakinek az egész világot jelentik. Afrissen sült kenyér illata mögött elhallgatott érzésekre, félreértésekre, barátságokra és régi sebekre derül fény.


  Lépj be a pékségbe - és derítsd ki, milyen titkot rejtenek a mennyei illatok!

  ELSŐFEJEZET
Amegégett croissant


  1


  Vajon miért vállalna egy egyetemista pont egy pékségben diákmunkát?


  Mert szereti a péksüteményeket. Mert a pékség közelében lakik. Mert egy barátja hívta.


  Rám, Icsikura Koharura ez mind igaz, de leginkább az vonzott, hogy megkaphatjuk a maradék péksüteményeket. Egy egyedül élő szegény diáklánynak nincs is ennél nagyobb öröm.


  Lassan egy hónapja volt, hogy a Nosztimóban dolgoztam. ANosztimo pékség Oszaka tartomány Tojonaka városában található, alegközelebbi, Isibasi-Handaimae állomástól tíz, alakásomtól pedig három perc sétára. Oszakáról azt tartják, hogy minél északabbra mész, annál előkelőbb, és valóban, az észak-oszakai Tojonaka biztonságos környék.


  ANosztimóban nemcsak péksüteményeket, de tortákat is készítenek, sőt az emeleten kávézó is van, mindez azonban egy kis magánvállalkozás, kevesebb mint tizenöt alkalmazottal. Avárosra jellemző, stílusos hely, meghitt és elegáns egyszerre. Akék színvilágú üzletet kenyér- és kávéillat lengi be, s mivel közel az egyetem, adiákok körében is népszerű.


  Eleinte álmosan dörzsölgettem a szemem munkába menet, de idővel a korán kelést is megszoktam. Egyszerre csak étkezéseim főszereplője a rizs helyett a kenyér lett.


  Május 29.


  Atésztaadagoló monoton zúgása töltötte be a Nosztimo konyháját. Agép végzett, és előbukkant a diós cipócska kiporciózott tésztája. Mint egy kis csapatnyi puha, rugalmas állatka: bájos látvány. Az azonos súlyú tésztadarabokat egyesével, kézzel gömbölyítettem, majd a sütőlemezre pakoltam.


  Formázáskor vigyázni kell a megfelelő erőre, se túl durván, se túl gyengéden, és úgy, hogy a felszíne szépen kifeszüljön. Bizonytalanul ismételgettem, amit addig tanultam.


  Ebben a pillanatban valaki megkocogtatta az üveget. Az eladótér felé pillantva egy anyát láttam, karjában a gyermekével, amint az üvegfalon át belestek a konyhába. Ababa az üveghez nyomta a kezét, és elmélyülten figyelte, hogyan készül a péksütemény.


  Amikor az anyukával összeakadt a tekintetünk, ő felemelte a baba karját, és integetni kezdett vele. Akarjára akasztott nejlonzacskó meg-meglendült a mozdulataira. Odapillantva láttam, hogy az átlátszó zacskóban négy is lapult a pékség közkedvelt croissant-jából.


  Akedves jelenetet látva én is visszaintegettem kicsit.


  De a jelenet főszereplőjét, akisbabát addigra már nem érdekeltem, unottan hajtotta le a fejét. Majd hirtelen sírva fakadt  talán elege lett abból, hogy akarata ellenére lóbálják a karját. Az anya kapkodva igyekezett megnyugtatni; én pedig önkéntelenül is bocsánatkérően biccentettem felé. Nem mintha én ríkattam volna meg…


  Néztem távolodó alakjukat, ahogy kilépnek az üzletből, és nagyot sóhajtottam. Mivel mindig is ügyetlennek éreztem magam, ha vásárlókkal kellett foglalkoznom, számomra ideális volt, hogy elvonulhatoka konyhába, és a sütéssel foglalkozhatok. Csakhogy aNosztimóban nyitott a konyha, így  akár az iménti anyukával és babával  óhatatlanul megesik, hogy kapcsolatba kerülök a vevőkkel.


  Az aznapi műszakom reggel hattól tizenkettőig tartott. Akonyha egyik falát betöltik a nagy méretű sütők, és ilyenkor, anyár közeledtével, már igencsak meleg van. Mire vége lett a műszaknak, az izzadságtól a homlokomra tapadt a frufrum.


  Indulok haza, további jó munkát!  köszöntem el a konyhában dolgozó két embertől.


  Az üzlet tulajdonosa és egyben vezetője, Dómae-szan{1} és a teljes állásban dolgozó Fukuo-szan felém fordultak.


  Oké  válaszolta az üzletvezető kurtán a háttérből, miközben a tésztát formázta.


  Megszoktam, hogy csak foghegyről válaszol, úgyhogy nem vettem a szívemre.


  Dómae-szan, az üzletvezető a negyvenes évei közepén jár; fiatalkorában Párizsban tanulta a pékmesterséget, számos díjat nyert belföldön és külföldön egyaránt. Borotvált fejű, borostás arcú férfi, vastag, erős szemöldökkel. Mellette csoda szép diós cipócskák sorakoztak, még csak nem is emlékeztettek azokra, amelyeket én csináltam. Azárkózott üzletvezető szöges ellentéte, Fukuo-szan barátságosan rám mosolygott, és megállított.


  Koharu-csan, tudnál várni egy percet?


  Odasietett hozzám, és suttogva a fülemhez hajolt.


  Az emeleten megmaradt egy csomó péksütemény, vigyél belőle haza nyugodtan.


  Jaj, nagyon köszönöm!


  Önkéntelenül is elmosolyodtam. Fukuo-szan huszonhat éves, de amikor a frufruját a sapkája alá tűri, és szabadon hagyja a homlokát, apró termete miatt egészen kislányos. Meleg tónusú bőre vonzza a tekintetet.


  Egyébként Fukuo-szanon kívül a dolgozók többsége  engem is beleértve  más régióból származik, így ebben az üzletben nagyrészt csak ő beszél az itteni, kanszai{2} nyelvjárásban.


  Ja, és ma van egy kis ráadás is  emelt fel két papírzacskót Fukuo-szan huncutul mosolyogva.  Na, vajon milyen péksütemény lehet bennük?


  Mintha csak egy vetélkedő műsorvezetőjét hallanám. Fukuo-szan gyakran rögtönöz ilyen játékokat, talán hogy segítsen az új alkalmazottaknak feloldódni, talán csak mert szeret tréfálni. Pillanatnyi szünet után válaszoltam.


  Hm… croissant?


  Mi?


  Fukuo-szan meglepetten pislogott, kerek szemével egy kisállatra emlékeztetett.


  Ne már, honnan találtad ki? Azért igazán lehettél volna kicsit tanácstalanabb is.


  Nyilván nem számított rá, hogy elsőre eltalálom. Hiszen a Nosztimóban több mint harmincféle péksüteményt árulunk.


  Éreztem, hogy Fukuo-szan kissé gyanakodva néz rám.


  Bocsánat, csak hát ugye papírzacskóban hozta…


  Nem pont fordítva kellene lennie? Ha nejlonzacskóba raktam volna, akkor tudnád rögtön, hiszen látszana a tartalma, nem?


  Fukuo-szan egyre inkább összezavarodott, és úgy meredt a barna papírzacskóra, mintha át akarna látni rajta.


  Papírzacskóba rakva tényleg nem látszik, hogy milyen pékáru van benne.


  Viszont az, hogy papírzacskóba tette, azt jelenti, hogy frissen sült pékáru, nem igaz?


  Fukuo-szan kezére mutattam.


  Ha a frissen sült péksüteményt nejlonzacskóba teszik, amég meleg péksüteményt a lecsapódó pára eláztatja. Ennek megfelelően a Nosztimóban hol papír-, hol nejlonzacskóba csomagolunk.


  Igen, és?  kérdezte Fukuo-szan, s kezét az állához emelte. Bár eredetileg ő adta fel a rejtvényt, egyszerre csak én magyaráztam neki.


  Szóval ha frissen sült pékárut ad, az vagy egy kísérleti termékből kóstoló, vagy egy elrontott darab. Azacskóból kissé égett szagot érzek, úgyhogy gondolom, az utóbbi. Mégpedig croissant, mert az könnyen megég.


  Acroissant tésztája vékony rétegekből áll, és sok benne a vaj, úgyhogy könnyen megég. Illetve tanúja voltam annak, hogy nem sokkal korábban az anyuka a kisbabájával négy croissant-t is vett. Alig maradhatott belőle a polcon  könnyen elképzelhető, hogy még aznap újabbakat akartak sütni.


  Telitalálat! És a nyereményed: a megégett croissant.


  Fukuo-szan halkan megtapsolt. Átvettem a papírzacskót, és szégyenlősen felnevettem.


  Azacskóban csücsülő croissant valamivel sötétebb volt, mint amik a polcon sorakoztak. De attól még, hogy a vásárlóknak nem lehet kirakni, nincs vele semmi baj.


  Hihetetlen vagy, Koharu-csan! Jó szemed van a részletekhez. Nem hiába készülsz mangaművésznek.


  Á, ennek ahhoz semmi köze.


  Keserűen elmosolyodtam.


  Gyerekkorom óta az az álmom, hogy mangaművész legyek.


  Amikor a Nosztimóba kerültem és bemutatkoztam, ezt mindenkivel megosztottam. Azóta időről időre felhozzák.


  Bár most, hogy mondja, ha valami foglalkoztat, óhatatlanul azon kapom magam, hogy elgondolkodom: ha ez a saját mangámban történne, vajon hogyan vinném tovább a történetet.


  Ó, vagy úgy!  bólintott Fukuo-szan elgondolkodva.


  De sajnos egyelőre semmi jele, hogy az álmom valóra válna. Attól még, hogy eltalálom, milyen pékáru van a zacskóban, nem fogják megjelentetni a művemet.


  Ha már szóba került!  szólt Fukuo-szan, és felemelte a mutatóujját. Most, hogy a vetélkedővel végzett, következett az ismeretterjesztés.


  Acroissant szó franciául félholdat jelent. Japánban a kóbei Nemzetközi Sütőipari Szimpóziumnak köszönhetően terjedt el, de a története ennél jóval régebbre nyúlik vissza, eredetileg…


  Magyarázatát a sütőóra hangja szakította meg. Fukuo-szan arca megrándult.


  Jaj, ne! Megint megégetem a croissant-t!  kiáltott fel, és visszarohant a konyhába.


  Ahogy a hátsó lépcsőn felértem az emeletre, aszemélyzeti pihenőben már ült valaki.


  Legjobb barátnőm, Jukiko, aki egy kicsivel előttem végzett a munkával. Már átöltözött: a fehér szakácskabátot vékony kötött felsőre és szűk farmerre cserélte.


  Jukko, Jukko, idenézz!


  Átnyújtottam neki az egyik zacskó nyereménycroissant-t.


  Hát ez meg?


  Kicsit megégett, úgyhogy Fukuo-szan nekem adta.


  Komolyan? Milyen nagyvonalú!


  Jukiko hosszú, karcsú ujjaival beletúrt rövid, fekete hajába. Csak egy önkéntelen mozdulat volt, de hozzá valahogy különösen illett.


  Jukikóval gimnazista korunk óta ismerjük egymást, egyetemre is együtt jöttünk Tokióból Oszakába. ANosztimót is ő ajánlotta, amikor diákmunkát kerestem.


  Százhetven centi magas, modellalkatú, hűvös kisugárzása miatt megközelíthetetlennek tűnik, valójában azonban nagy rajongója a színpadi színészeknek, és amikor a kedvencéről beszél, alig lehet beléfojtani a szót. Jól el tudunk beszélgetni mangákról és videójátékokról  ez hozott minket össze.


  Egyedül lakni egy ismeretlen helyen… Jukikónak köszönhetem, hogy nem lett honvágyam.


  Itt is van egy csomó.


  Jukiko a pihenőben lévő tárolóra mutatott. Ategnapi pékáruk sorakoztak benne, ahogy Fukuo-szan is mondta.


  Egy pékség esetében úgymond sorsszerű, hogy marad eladatlan termék. Álltukban kicsit ugyan összeszottyadtak, de még így is finomnak tűntek. Miközben a kiválasztott darabokat elraktam a bevásárlótáskámba, arra gondoltam, hogy egy ideig megint nem kell majd rizst főznöm.


  Jukiko oldalról a táskámba pillantott.


  Mi? Csak ennyi? Nyugodtan rakjál el még!


  Tényleg? Szerintem már így is elég sokat elvettem. Meg még a croissant is ott van.


  Atáskámban már volt virslis kifli, csípős tőkehalikrás bagett, sőt még szendvicskenyér is. Tekintve, hogy holnapután megint jövök dolgozni, ez több mint elég.


  Azokon a napokon, amikor Rena-szenpai dolgozik, mindig hazaviszi az összes megmaradt pékárut. Mintha csak eladni vinné.


  Az… az nem semmi!


  Rena-szenpai régóta a Nosztimóban dolgozik; ezek szerint hozzá képest visszafogott vagyok.


  Akkor még viszek egy kicsit.


  Mindenképp! Le is tudod fagyasztani. Az én mélyhűtőm mindig az itteni pékáruval van tele  mondta Jukko, és elkezdte kiválogatni, amiket ő akart hazavinni. Egy sárgadinnyebuci után rögtön egy fahéjas csigáért nyúlt.


  Ahogy néztem, nem tudtam megállni, hogy oda ne szóljak neki:


  Jukko, te aztán tényleg édesszájú vagy!


  Átöltöztem az öltözőben, majd a péksüteményekkel a kezemben kiléptem a hátsó kijáraton. Elvakított a kora nyári napsütés. Aszél az esős évszak előtti zöld lomb illatát hozta magával, és megcsiklandozta az orromat.


  Megszoktad már a Nosztimót, Koharu?  kérdezte Jukiko, miközben a tűzpiros kempingbiciklijét tolta.


  Úgy-ahogy. Valamelyik nap a főnök megdicsérte az egyik szendvicsemet.


  Az igen! Új dolgozók munkáját ritkán dicséri meg. Ez annak a jele, hogy látja benned a lehetőséget!


  Ki tudja… Lehet, hogy csak annyira ügyetlen voltam az elején, hogy mostanra lejjebb adott az elvárásaiból.


  Friss még az emlék, amikor az első napomon annyira csáléra sikerült a tojáskrémes szendvics, hogy az egyik részmunkaidős dolgozó azt hitte róla, hogy új termék. Csak mostanában kezdtem ráérezni a dolgokra.


  Az a szendvics tényleg vicces volt. Mindig a rossz oldalán vágtad le a kenyér héját, és egyre kisebb lett. Avégén már csak egy picike háromszög maradt.


  Na jó, azért ne ess túlzásba!  böktem oldalba Jukikót. Minimum közepes volt az a háromszög.


  Jukiko nevetve folytatta:


  Nem szoktál meghatódni kicsit, mikor látod az üzletben sorakozni a kezed munkáját? Hallgatva a sok érdekességet, amiket Fukuo-szan mesél a péksüteményekről, az ember valahogy kötődni kezd hozzájuk.


  Igen, ebben van valami  bólogattam, és ránéztem a táskámból kikandikáló péksüteményekre.  És a zsákmány sem utolsó!  tettem hozzá.


  Jukiko halkan felnevetett. Abiciklije kosarában lévő vászontáska tömve volt a ma kapott pékáruval.


  Ugye hogy jó munkahely? Tessék nekem hálásnak lenni!


  Igenis, Jukiko úrnő!


  Könnyedén fejet hajtottam jótevőm előtt, akinek a nosztimós munkát köszönhettem. Jukiko mindig is törődött velem. Az egyetemi felvételi napján, amikor bepánikoltam és eltévedtem, elkísért az állomástól a vizsga helyszínéig.


  Mindenesetre örülök, hogy úgy tűnik, megállod majd a helyed. Nem olyan rég, amikor Fukuo-szan lebetegedett, és hosszabb időre kiesett a munkából, nem volt elég ember, és alig győztük a munkát. Így viszont már nyugodtabb szívvel hagyhatom ott a Nosztimót.


  Jukiko hirtelen az égre pillantott.


  Most tudatosult csak bennem, hogy egy kezemen meg tudom számolni, hányszor indulhatunk haza még így, Jukikóval kettesben, aműszak végén. Akempingbicikli minden lépésnél meg-megzördült.


  De tényleg, miért hagyod ott a Nosztimót? Hiszen még csak most kezdtél, áprilisban. Olyan jó lett volna még egy kicsit együtt dolgozni!


  Jaj, nem mondtam? Most párhuzamosan dolgozom egy munkaközvetítő cégen keresztül is, és a jövőben inkább arra fókuszálnék.


  Munkaközvetítő cég?  kérdeztem vissza kapásból.  De miért? Nem jobb a jól bevált Nosztimo, mint minden alkalommal más, ismeretlen helyre menni?


  De… csak szeretnék többet keresni.


  Aközvetített munka olyan jól fizet?


  Aközvetítő cégeken keresztüli munkáról inkább az volt a benyomásom, hogy alkalmi vagy rövid távú megbízásokat jelent, nem pedig biztos jövedelmet. Gyanakodva néztem Jukikóra.


  Csak nem valami kétes munkáról van szó?


  Dehogyis! Teljesen átlagos munka: koncerthelyszíneken rendezvénybiztosítás, jegyellenőrzés meg ilyesmi. Csak a Nosztimóval ellentétben éjszakai műszakok is vannak, úgyhogy jobban lehet vele keresni.


  Értem, bólintottam.


  Egy pillanat alatt megérkeztünk a sarokhoz, ahol el kellett válnunk. Jukiko éppen ekkor szólalt meg.


  Beszélnünk kellene a holnapról…


  Ja, tényleg! Jó a délután ötös találkozó?  válaszoltam anélkül, hogy megvártam volna, mire befejezi a mondatot.


  Már jó előre elterveztük, hogy másnap kettesben elmegyünk megnézni a Kardok tánca című színpadi produkció élő közvetítését. Atörténet alapja egy okostelefonos játékalkalmazás az úgynevezett 2.5D-s műfajból. Jukiko rajong a színpadi színészekért, és olyan buzgón próbált megtéríteni, hogy végül én is függő lettem.


  Amásnapi tokiói záróelőadásra azonnal elfogytak a jegyek. Színházjegyet természetesen esélyünk sem volt szerezni, így végül abban maradtunk, hogy egy umedai moziban nézzük meg az élő közvetítést.


  Míg én majd kibújtam a bőrömből, Jukiko hirtelen megtorpant, és látszott rajta, hogy nehezére esik megszólalni.


  Ne haragudj, de nem tudok menni a közvetítésre holnap.


  Mi?!  kiáltottam fel önkéntelenül.


  Jukiko csendesen lehajtotta a fejét.


  Tényleg nagyon sajnálom. Ráadásul én hívtalak el…


  De hát történt valami?


  Az az igazság, hogy holnap is dolgoznom kell a Nosztimóban.


  Dolgoznod?!


  Felrémlett előttem a pihenő falára kifüggesztett beosztás. Úgy emlékeztem, holnap Rena-szenpai dolgozik. Már a műszakra jelentkezés előtt elhatároztuk, hogy megyünk a közvetítésre, vagyis Jukikót biztosan nem osztották be.


  De, de… holnapra nem voltál beosztva.


  Már a beosztás elkészülte után kért meg Rena-szenpai, hogy ugorjak be helyette. Annyira az utolsó pillanatban történt, hogy nem hiszem, hogy a beosztásban is átvezették volna. Ráadásul pont az esti műszak, úgyhogy teljesen egybeesik a közvetítés idejével.


  Nem lehetett volna visszautasítani?


  De, szerettem volna, csak mivel nemsokára otthagyom őket, nehéz lett volna nemet mondanom  mondta Jukiko és elhallgatott.


  Értem… Ezek szerint holnap egyedül leszek.


  Aközönség nagy része nő, ráadásul csak az elkötelezett rajongók járnak élő közvetítésekre. Nem találtam még ilyen barátot Oszakában.


  Tényleg nagyon sajnálom! Érezd jól magad helyettem is!


  Megígérte, hogy mindenképpen kárpótol, és mélyen meghajolt. Nem tudtam mit mondani. Nagyon sajnáltam, hogy nem tud eljönni, de a sajnálatnál is erősebben, valamiféle nyugtalanító érzés uralkodott el rajtam.


  Egyáltalán: létezik olyan, hogy az ember a barátjával előre megbeszélt előadás helyett egy utólag beesett munkát részesítsen előnyben?


  Azzal próbáltam nyugtatni magam, hogy biztosan csak tartozott egy szívességgel a munkatársának, Rena-szenpainak.


  De hát én voltam előbb!


  Visszanyeltem a szavakat, mielőtt kiszaladtak volna a számon, és mosolyogva csak ennyit mondtam:


  Jó munkát!


  Figyeltem Jukiko hátát, ahogy hazafelé tartott a biciklijével, és úgy éreztem, távolodó alakja sokkal gyorsabban zsugorodik, mint máskor.


  2


  Május 31.


  Jukiko és én a Nosztimo emeleti konyhájában szendvicseket készítettünk.


  ANosztimo emeletén egy kávézó és egy konyha üzemel. Ugyanolyan üvegfalú látványkonyha, mint az alsó szinten, de kisebb, és mivel nincsenek benne sütők, csak hidegkonyhai munkákra használjuk, mint a szendvicskészítés vagy a péksütemények csomagolása.


  Egy pillanatra a kávézórészre tévedt a tekintetem.


  Az üveg túloldalán a pult mentén székek, mellettük kétszemélyes, famintázatú asztalok sorakoztak. Aföldszinten vásárolt péksüteményeket és italokat itt helyben is el lehet fogyasztani, de most senki sem volt a kávézóban.


  Jaj, annyira jó volt a tegnapi élő közvetítés!  meséltem izgatottan, miközben újra a kezemre figyeltem.


  Még mindig teljesen az előző esti előadás hatása alatt álltam. Egyedüli szívfájdalmam az volt, hogy a mellettem lévő ülés üresen tátongott.


  Haszepí elképesztően menő volt, majdnem ő lett az új kedvencem.


  Komolyan? Nem gondoltam volna, hogy ilyet mondasz! Hihetetlen lehetett!  jegyezte meg izgatottan Jukiko, miközben a salátát mosta.


  Haszepí felkapott színész, akit egy nagy ügynökség képvisel. AKardok tánca című darabban is az egyik legnépszerűbb előadó, és egyben Jukiko kedvence.


  És képzeld, Haszepível az volt, hogy…


  Izgalmamban majdnem lelőttem a poént. Gyorsan befogtam a szám.


  Hm?  nézett rám Jukiko félrebillentett fejjel.


  Annyira kár, hogy előző este nem tudtuk együtt megnézni az élő közvetítést!


  Asalátacentrifugában körbe-körbe forogtak a levelek. Ebben a pillanatban eszembe jutott valami.


  Figyelj, Jukko, ha ma végeztünk a munkával, nem nézzük meg nálad a tegnapi közvetítést a műsortárból?


  Hm?


  Remek ötletnek tűnt. Ezt az előadást nemcsak a mozikban lehetett élőben nézni, hanem otthonról is, online közvetítésben. Az előadás után pedig még egy hétig visszanézhető, ha veszel rá jegyet.


  Vagyis össze tudunk ülni Jukikónál megnézni a számítógépén, úgy, ahogy máskor a filmeket szoktuk.


  Tényleg, ez is egy megoldás!  nézett rám Jukiko meglepetéstől kikerekedett szemmel.  De te már láttad! Nem várhatom el, hogy miattam még egyszer megnézd.


  Egyáltalán nem bánom. Sőt, igazából szeretném még egyszer megnézni!


  Tényleg? Hát, ha neked nem gond, akkor örömmel!


  Látva, hogy Jukiko mosolyog, megkönnyebbültem. Még csak éppen elkezdtük a műszakot, de alig vártam, hogy vége legyen. Így talán túl tudom tenni magam a tegnap történteken.


  Jukiko elkezdte felvágni a kenyeret a tejkrémes szendvicshez, én pedig úgy döntöttem, atojásosnak állok neki.


  Atizenkét milliméter vastagra vágott szendvicskenyeret vékonyan megvajaztam. Ahol végighúztam a spatulát, akenyér beszívta a vajat, és olyan volt, mintha felragyogna a napfényben.


  Ezután kivettem a hűtőből a szendvicsbe való tojásos tölteléket.


  Atölteléket mindig az előző napi műszakban dolgozóknak kell elkészíteniük: az apróra vágott főtt tojást majonézzel keverik össze.


  ANosztimóban azonban nincs speciális tojásszeletelő vagy -passzírozó eszköz, így a tojásokat egyenként, késsel kell apróra vágni, ami meglepően időigényes feladat.


  Felnyitottam a súlyos dobozt, és belenéztem.


  Hát ez meg mi?  csúszott ki a számon.


  Atojás túlságosan durvára volt vágva.


  Afelaprított tojásdarabok ráadásul cikcakkosnak tűntek. Késsel aprítva lehet egyáltalán ilyen felületűre vágni?


  Ahogy álltam ott, összeráncolt szemöldökkel, egy vidám hang ütötte meg a fülemet:


  Jó reggelt kívánok!


  Rena-szenpai érkezett késve.


  Jaj, elaludtam!


  Kezét a háta mögött összekulcsolva nyújtózkodott egyet.


  Őegy másik egyetemre járt, mint én, negyedéves volt, lehengerlő, harsány jelenség. Szeme kissé felfelé ívelt, szemhéján pedig  bármennyire korai műszakra volt is beosztva  mindig szemfesték csillogott, tele nagy csillámszemcsékkel.


  Ma sem volt ez másképp, pedig még el is késett. Hosszú haját  amit most a sapka takart  feltűnő vörösre festette, és világos bőrével együtt olyan hatást keltett, mintha egy idegen ország hercegnője lenne.


  Hé, nem raktatok be zenét? Nem fárasztó teljes csendben dolgozni?  kérdezte, és csatlakoztatta a telefonját a konyhai hangszóróhoz.


  Ameghitt hangulatú üzletben kemény hiphop szólalt meg.


  ANosztimóban, ha becsuktuk az ajtót, akonyha hangjai nem szűrődtek ki a vásárlókhoz, így megengedték, hogy azt hallgassunk, amit szeretnénk. Ezzel együtt azért lehetett volna olyan számot is választani, ami kicsit jobban illik az üzlet hangulatához.


  Tovább nyomkodta a telefonja kijelzőjét.


  Nemrég a Tennódzsi Állatkertben jártam. Elküldtem nektek a videót, amit ott csináltam, nézzétek meg!


  Most?!


  Aha, gondoltam, megosztom veletek. Tökre megnyugtató.


  Ahogy futólag ránéztem a telefonom kijelzőjére, láttam, hogy a videó négyperces, vagyis hosszabb, mint gondoltam. Nyilvánvaló, hogy nem munka közben kellene megnéznünk.


  Bocsánat, de mindjárt lemerül a telefonom. Majd otthon megnézem  mutatta meg Jukiko az öt százalékon lévő telefonját, majd zsebre tette.


  Az én telefonom viszont teljesen fel volt töltve, úgyhogy igyekeztem elterelni a témát.


  Amúgy miért kérted meg Jukkót, hogy helyettesítsen tegnap?


  Tegnap?


  Rena-szenpai abbahagyta a mobilja nyomkodását, lerakta az asztalra, és lazán csak ennyit felelt:


  Mert egy kihagyhatatlan csoportos randira mentem.


  Csoportos randi…?


  Olyan meredten bámultam rá, hogy pislogni is elfelejtettem. Emiatt kellett Jukikónak kihagynia a tegnapi élő közvetítést?!


  Azért ez egy kicsit túlzás, gondoltam, és Jukiko arcát fürkésztem. Őazonban csak kínosan mosolygott.


  Az öntörvényű Rena-szenpai, ahelyett hogy nekilátott volna a munkának, amegmaradt péksüteményeket kezdte nézegetni. Amikor meglátta a kidobásra szánt pékáru ládáját, örömujjongásban tört ki.


  Hű, ma egy csomó maradt! Mázli!


  Ebben a pillanatban a hátsó lépcső felől az üzletvezető, Dómae-szan és a főállásban dolgozó Fukuo-szan hangja hallatszott. Lépteik egyre közeledtek.


  Rena-szenpai egyáltalán nem vette észre, hogy ők ketten felénk tartanak.


  Micsoda fogás, micsoda fogás!  ismételgette, és bőszen tömködte a péksüteményeket egy nejlonzacskóba.


  Ú, ebből baj lesz! Jukikóval önkéntelenül is egymásra néztünk. Rena-szenpai, kezdtem volna, de már késő volt.


  Mi olyan nagy fogás, Rena?  visszhangzott a konyhában az üzletvezető mély hangja.


  Rena-szenpai meglepetésében ugrott egyet.


  Fő-főnök!


  Tény, hogy megengedtem, hogy hazavigyétek a megmaradt árut, de azért nem kellene ennyire látványosan örülni neki. Egyébként is, nem kellene éppen dolgoznod?


  Úúú… bocsánat.


  Az én üzletemben olyan, hogy megmaradt kenyér, eleve nem létezik. Csak olyan van, hogy kicsit többet sütöttünk.


  Az alapvetően szűkszavú üzletvezető, ha pékáruról volt szó, teljesen megváltozott. Izmos karját összefonva, lábát szétvetve, rendíthetetlenül állt előttünk  egy mesterember tekintélye áradt belőle.


  Bármilyen nemtörődöm is Rena-szenpai, ebben a helyzetben még ő is kínosan érezte magát. Én is lesütöttem a szemem.


  Különben is, nem puszta gőg azt hinni, hogy az ember választja a pékárut? Apékáru választja az embert!


  É-értettem!


  Mivel épp leszidták, Rena-szenpai nem mert ellentmondani, csak tétován bólintott. Na, kezdődik, gondoltam, és vártam a folytatást.


  Nem telt bele sok idő, és az üzletvezető mondandója átcsapott a rá jellemző filozofálásába: mi a pékáru, apékáru él, és hasonlók. Az üzletvezető túlzásba vitt kenyérimádata és a pékárukról szóló beszédei a Nosztimo védjegyévé váltak.


  Ez hosszú lesz, állapítottam meg magamban, de ebben a pillanatban Fukuo-szan diszkréten leállította a főnököt.


  Ugyan, ugyan, Dómae-szan, nem akart Rena-csan megbántani senkit sem. Amúgy is, mindjárt megsül a kísérleti termék, nem kóstolná meg?


  Rendben.


  Az üzletvezető a karjába kapta az ajtó mellett álló kartondobozt, és lement a lépcsőn. Amint eltűnt a szemünk elől, Rena-szenpai összekulcsolt kézzel, könnyes szemmel fordult Fukuo-szanhoz:


  Köszönöm, Fuku-csan! Hálám üldözni fog!


  Már negyedik éve dolgozol itt, ugye? Egyre több az új beosztott, ideje lenne példát mutatnod!


  Bocsánat, bocsánat! Igyekszem minél hamarabb felnőni a feladathoz.


  Rena-szenpai kidugta a nyelve hegyét.


  Fukuo-szan vállat vont, és követte az üzletvezetőt vissza a földszintre.


  Rapzene mély basszusa dübörgött a konyhában. Talán hogy oldja a feszült légkört, Rena-szenpai mosollyal próbálta palástolni a zavarát.


  Mintha csak erre vártunk volna, mindannyian visszatértünk a munkánkhoz.


  Összeszedtem magam, és újra a szendvicsek készítésére koncentráltam. Óvatosan vágtam bele a kenyérbe, nehogy ezt a szendvicset is elrontsam, mint azt a múltkorit.


  Mellettem Jukiko a holnapi tojáskrémet készítette elő, késsel a kezében. Azene ütemére, ritmikusan aprította a tojásokat.


  Ekkor valaki megkocogtatta az ablakot.


  Ahogy a kávézó felé néztem, láttam, hogy a múltkori anyuka jött megint a babájával. Amikor észrevette, hogy nézem, most is integetni kezdett a baba karjával, mint legutóbb.


  Eszembe jutott, hogy a múltkor a baba elsírta magát, így nem tudtam, mit csináljak. Integessek vagy inkább ne reagáljak?


  Míg hezitáltam, Rena-szenpai hozzám lépett, és megállt mellettem. Egy ideig farkasszemet néztek a babával.


  De mielőtt megkérdezhettem volna, mégis mit csinál, ő már akcióba lendült.


  Minden előjel nélkül hirtelen elvigyorodott, és mindkét kezével a mellkasát kezdte ütögetni.


  Adöbbenettől szóhoz sem jutottam. Egy gorillát kezdett utánozni a konyhában!


  De miért gorilla?


  Kérdőjelek kavarogtak a fejemben. Úgy tűnt, azt játssza, hogy a konyha, ahová be lehet nézni az üvegfalon túlról, egy állatkert.


  Épp az imént figyelmeztette Fukuo-szan, hogy mutasson példát, ehhez képest nemhogy felnőtt volna a feladathoz, hanem egyenesen gorillává változott! Ez lenne a Tennódszi Állatkertben tett látogatás eredménye?


  Lelkes testbeszéde még a beszélni nem tudó közönség szívéhez is utat talált. Rena-szenpai ritmusosan kalimpáló karja láttán a kisbaba nevetni kezdett. Szinte hallani véltem a csilingelő kacagását.


  Aha, szóval ezt kellett volna csinálnom, gondoltam elismerően. Az egyetlen bökkenő csupán, hogy míg Rena-szenpai a gorillautánzással van elfoglalva, amunkája egyáltalán nem haladt.


  Miután látta, hogy az elégedett anyuka leül a kávézóban, Rena-szenpai csípőre tette a kezét, és csillogó szemmel így szólt:


  Na, akkor ideje belehúznunk a munkába!


  Azt hiszem, értem, miért cserélte el vele a műszakját Jukiko. Egy ilyen lehengerlő egyéniségnek én sem tudnék nemet mondani.


  Rena-szenpai fújtatva keverte a krémet a habverővel. Oldalról rá-rápillantva óvatosan levagdostam a szendvicskenyér héját.


  Tizenkét óra  a pihenőszobai számítógépbe felvittem, hogy hánykor végeztem.


  Azok után, ami az üzletvezető és Rena-szenpai között lezajlott, kínosnak éreztük volna, ha túl sok megmaradt pékárut viszünk haza, ezért csak a legelöl lévő croissant-okat vettük el, és sietve távoztunk.


  Avárosban, ahol munkába menet még csend honolt, most magasan állt a nap, aderült, kék égbolton fátyolfelhők halvány csíkjai látszottak. Afák között átszűrődő fény a nyár közeledtét sejtette.


  Jukiko lakása felé tartottunk, hogy megnézzük a tegnapi közvetítést a műsortárból. Munkából hazafelé menet még soha nem volt ilyen könnyű a bevásárlótáskánk.


  Azért ez egy kicsit túlzás volt Rena-szenpaitól, nem gondolod?  szóltam oda Jukikónak, aki a kempingbiciklijét tolta mellettem.


  Agorillautánzás?


  Hát, az is, de még inkább, ami miatt tegnap nem jött dolgozni.


  Ja hogy az, bocsi, bocsi!


  Közömbös arccal bólintott, és valami érthetetlen dolgot hadovált arról, hogy a Tennódzsi Állatkertben nem is gorillák vannak, hanem mandrillok.


  Mindenesetre ha minden alkalommal, amikor csoportos randija van, műszakot kell vele cserélnünk, én kiakadok  sóhajtottam fel teátrálisan.


  Ezentúl egy ilyen öntörvényű munkatárssal kell majd együtt dolgoznom?


  Ugyan, ugyan!  Meglepetésemre Jukiko mosolyogva nyugtatni próbált. Majd így folytatta:  Rena-szenpai egy kicsit túlságosan szabadszellemű, de nem rossz ember. Alátszat ellenére jól dolgozik, és engem is többször kisegített már.


  Hm… azt mondod?


  Ráadásul a Nosztimo megnyitása óta ott dolgozik, és még kenyér-sommelier képesítése is van.


  Hogy mije van?


  Jukiko viselkedése teljesen összezavart. Olyan volt, mintha Rena-szenpait mentegetné. Azon kezdtem aggódni, hogy talán Rena-szenpai a markában tartja valamivel.


  Durcásan a földre szegeztem a tekintetem. Kettőnk arctalan árnyéka hol egybeolvadt, hol pedig különvált.


  Jukiko lakkozott körmeivel a croissant-okat rejtő bevásárlótáskát babrálta. Ekkor hirtelen átfutott az agyamon egy gondolat.


  Lehetséges, hogy Jukiko volt az, aki a műszakcserét kérte?


  Ebben az esetben érthető, hogy miért nem panaszkodik Rena-szenpaira. Hiszen éppen Jukiko volt az, aki hirtelen kéréssel állt elő.


  De valami nem stimmelt. Furcsa lenne, ha egy olyan vérbeli Haszepí-rajongó, mint Jukiko, kihagyná az élő közvetítést azért, hogy dolgozzon.


  Miközben így vívódtam magamban, letértünk az oszakai mágneses vasút menti autóútról, és ráfordultunk a Tojonaka Romantikus útra.


  Bár Romantikus útnak hívják, ez nem olyan macskaköves, ódon út, mint az eredeti Romantische Straße Németországban, hanem csak egy sima, irányonként egysávos autóút.


  Ahogy az út árnyékos oldalán haladtunk, feltűnt egy kék-rózsaszín tábla. ABaskin-Robbins fagyizóé volt, Jukiko lakásához közel.


  Ahhoz túl drága, hogy átlagos napokon ide járjak, de középiskolás korom óta titkos örömöm, hogy egy-egy dolgozat után jutalmul Baskin-Robbins fagyit veszek elvitelre.


  Apropó!  szóltam oda Jukikónak.  Elhasználtad már a születésnapi kuponod, Jukko?


  Mostanra a Baskin-Robbinsnál eltörölték a 31-i akciót, de a születésed hónapjában az applikáción keresztül ingyen kupont kaphatsz. Diákok számára ez kihagyhatatlan lehetőség.


  Á, elfelejtettem felhasználni!


  Mivel Jukiko májusban született, ha nem használja fel még ma, ahónap utolsó napján, akupon lejár.


  Amai zsákmányunk úgyis csak a croissant, mi lenne, ha fagyievés közben néznénk a közvetítést?


  Tök jó lenne!


  Ugye?  húztam ki magam büszkén.


  Ahogy közeledtünk a Baskin-Robbinshoz, az üvegen át be lehetett látni a bolt belsejébe.


  Abejáratnál lévő plakáton nagy írásjegyek hirdették a hónap ízét. Apult előtt néhány anyuka állt sorban a gyerekével, meg pár diák. Aszínpompás fagylaltokat látva én is izgatottan próbáltam kitalálni, melyikből is vegyek majd.


  Jukiko azonban vetett egy pillantást a pultra, és megtorpant, mintha észrevett volna valamit.


  Á, inkább hagyjuk!


  Micsoda? Miért?


  Míg én teljesen összezavarodtam attól, hogy ilyen hirtelen meggondolta magát, ő mosolyt erőltetett az arcára.


  Nézd, mennyire tele van! ABaskin-Robbinsnál valahogy mindig elmegy egy csomó idő.


  Azt mondod? De nem kár a kuponért?


  Ugyan, nem érdekes! Inkább siessünk haza, és nézzük meg a közvetítést, amiről lemaradtam!


  Legyen!  engedtem neki.


  Elhaladtunk a Baskin-Robbins mellett, és Jukiko lakása felé vettük az irányt. Visszanézve épp láttam, ahogy egy anyuka a gyerekével kilép a boltból. Agyerek két egymásra tornyozott, színes fagyigombócot nyalogatott áhítattal.


  Én már szinte a számban éreztem a fagyi ízét, úgyhogy vonakodva követtem Jukikót.


  Ma valahogy furcsa volt, de valamiért képtelen voltam rákérdezni az okára.


  Néztem a hátát, ahogy előttem haladt, és csak magamban tettem fel a kérdést:


  Hé, Jukko! Mit rejtegetsz?


  Abetonról visszaverődő napfényben kicsit megizzadtunk.


  


  {1} Ajapán nyelvben ún. tiszteleti utótagokat illesztenek a nevek mögé: a -szan semleges, a-csan bizalmasabb, míg a -szenpai azonos munkakörben régebben dolgozó, vagy az iskolában felsőbb éves diák megszólítása.


  {2} Kanszai Japán egyik nagy régiója az ország legnagyobb szigetének középső és nyugati részén.

